Mebeɛd timeɣriwin n unebdu, ama d tid n yimdanen neɣ n tɣawsiwin : tameɣra n lfeṭṭa, tameɣra n uẓeṭṭa, tameɣra n talaxt, tameɣra n tqendurt n leqbayel, tameɣra n tbexsisin, n tkermusin, n zzit, n tamamt…tamurt n leqbayel, tuɣal, kra yekka unebdu, d tazeqqa n tmeɣriwin (Salle des fêtes). Yezha win ixaqqen, yekker zhir deg yal tama n tmurt, tekker ddunit ad telḥu. Tefreḥ tmurt meqqar, teɛya deg leḥzen d umennuɣ i yeddlen tudert-is.